[image: https://www.bihon.ro/wp-content/uploads/2022/03/67852585stema12k.jpg][image: Stema_Oficiala_a_Romaniei_din_2016]ROMÂNIA
JUDEȚUL BIHOR
CONSILIUL LOCAL AL MUNICIPIULUI
MARGHITA
[bookmark: _Hlk135639543]

[bookmark: _Hlk114051588][bookmark: _Hlk120182790][bookmark: _Hlk112666571]Proces verbal


	Încheiat azi, 1 noiembrie 2023, orele 16.00, cu ocazia ședinței extraordinare convocate de îndată a Consiliului local al municipiului Marghita, în biroul primarului municipiului Marghita.
	Au răspuns apelului următorii domni consilieri:  ALMÁSI  Stefan-Mihai, ARKOSI Anton, BORSI  Ernest, CIARNAU Ioan-Claudiu, DEMIAN Zsolt – prezent în birou, GIARCA Sorin Florin, LOZOC Teodor, NAGY Gabriella, POCSALY Zoltan-Ladislau, POP Cristian-George, Pop Dionisie, POP Gavril – prezent în birou, ȘANDOR Emil, SZUJOGAN Cornelia, TOMUȚA Emanuel. Absentează doamna consilier TOIA Florentina-Angela. A răspuns apelului și delegatul sătesc din Ghenetea domnul NAGY Marin Gabriel. 
	Din partea autorității locale executive participă prin sistem audio-video domnul primar SAS-ADĂSCĂLIȚII  Marcel-Emil, secretarul general al municipiului doamna DEMETER Cornelia fiind prezentă în birou.
[bookmark: _Hlk117071727]	Publicitatea ședinței a fost asigurată prin afișarea pe panoul de afișaj de la intrarea în sediul Primăriei Municipiului Marghita, în data de 1 noiembrie 2023, a Dispoziției Primarului nr.923 din 1 noiembrie 2023, precum și pe site-ul www.marghita.ro. La dosarul prezentei ședințe sunt arhivate dovezi obiective în acest sens. Consilierii au fost înștiințați în data  1 noiembrie 2023, invitațiile, dispoziția de convocare și materialele de ședință cuprinse în ordinea de zi, au fost trimise pe mail-ul fiecărui consilier. 
	Doamna DEMETER Cornelia face prezența și anunță cvorumul, din totalul de 16 consilieri au răspuns apelului  15  consilieri. 
[bookmark: _Hlk117070358]	Conform Regulamentului Consiliului local Marghita este ales următorul președinte de ședință în persoana domnului  viceprimar DEMIAN Zsolt..
	Cu votul ”pentru” a 15 consilieri este adoptată Hotărârea nr.221  din 1 noiembrie 2023 privind alegerea președintelui de ședință pentru perioada noiembrie-decembrie 2023
	Președintele de ședință domnul viceprimar DEMIAN Zsolt supune spre aprobare procesul verbal întocmit cu ocazia ședinței ordinare  din 31 octombrie 2023. 
Cu votul ”pentru” a 15 consilieri este adoptată Hotărârea nr.222  din 1 noiembrie 2023 privind aprobarea procesului verbal încheiat cu ocazia ședinței anterioare din 31 octombrie 2023.
Președintele de ședință domnul viceprimar DEMIAN Zseolt, supune spre aprobare următoarea:

[bookmark: _Hlk83719129][bookmark: _Hlk88557575][bookmark: _Hlk72159092]Ordine de zi:
[bookmark: _Hlk126738557][bookmark: _Hlk102029254]
1. Proiect de hotărâre pentru modificarea Hotărârii nr.166 din 09.08.2023 cu completările și
modificările ulterioare privind aprobarea documentației tehnico-economice și a indicatorilor
tehnico-economici-fază SF pentru obiectivul de investiții ,,Realizarea unui coridor de mobilitate integrat in Municipiul Marghita-componenta 1”
Inițiator :primar Marcel Emil Sas Adăscăliţii
Raport de avizare : Comisia buget-finanțe și administrare a domeniului public și privat


[bookmark: _Hlk94257772][bookmark: _Hlk98319199][bookmark: _Hlk95819293]Cu votul ”pentru” a 15 consilieri este adoptată  Hotărârea nr. 223 din 1 noiembrie 2023  privind aprobarea ordinii de zi a ședinței extraordinare convocate de îndată din 1 noiembrie 2023.

Punctul 1.	Proiectul de hotărâre pentru modificarea Hotărârii nr.166 din 09.08.2023 cu completările și modificările ulterioare privind aprobarea documentației tehnico-economice și a indicatorilor tehnico-economici-fază SF pentru obiectivul de investiții ,,Realizarea unui coridor de mobilitate integrat in Municipiul Marghita-componenta 1”, a fost inițiat de domnul primar Marcel Emil SAS ADASCALITII. Materialele au fost studiate de domnii consilieri în comisiile de specialitate reunite.
Raportul de avizare favorabil este prezentat de către domnul consilier ARKOSI Anton din partea Comisiei de administrare a domeniului public si privat, buget finanțe.
Domnul consilier POP Gavril întreabă colegii consilieri de unde se vor aloca acești bani necesari pentru realizarea acestui obiectiv, având în vederea că pentru finalizarea celor patru proiecte aflate în derulare au fost contractate credite.
Domnul consilier ARKOSI Anton arată că partea de cofinanțare a proiectului este de 23.000.000 lei, bani pe care municipalitatea nu-i are.
Domnul primar Marcel Emil SAS ADASCALITII arată că dacă nu se dorește acest proiect, municipalitatea pierde multe obiective care dcc la dezvoltarea traiului cotidian al municipalității.
Domnul viceprimar DEMIAN Zsolt întreabă pe domnul primar dacă vor exista banii în bugetul local pentru cofinanțarea acestui obiectiv. 
Domnul primar Marcel Emil SAS ADASCALITII în răspuns arată că dacă nu se folosește această oportunitate pentru realizarea obiectivelor, municipalitatea doar din fonduri proprii nu poate realiza această investiție. Solicită domnului viceprimar să vină dânsul cu propuneri de realizarea acestui obiectiv.
La solicitarea domnilor consilieri  președintele de ședință domnul viceprimar DEMIAN Zsolt acordă o pauză de 5 minute.
După pauză domnul consilier POP Dionisie arată că indiferent de modul în care se votează azi, aceste documentații își vor continua cursul la valorile și termenele inițiale. Dacă se dorește renunțarea la aceste investiții se poate, dar cu inițierea unui proiect de hotărâre în acest sens.
Nu sunt purtate alte discuții, președintele de ședință,  supune spre aprobare proiectul de hotărâre sub forma inițiată.
Cu votul ”pentru” a 15 consilieri este adoptată  Hotărârea nr. 224 din 1 noiembrie 2023 pentru modificarea Hotărârii nr.166 din 09.08.2023 cu completările și modificările ulterioare privind aprobarea documentației tehnico-economice și a indicatorilor tehnico-economici-fază SF pentru obiectivul de investiții ,,Realizarea unui coridor de mobilitate integrat in Municipiul Marghita-componenta 1”,

Nefiind alte discutii  președintele de ședință domnul viceprimar
 DEMIAN Zsolt  declară lucrările ședinței închise.
	Drept pentru care a fost încheiat prezentul proces verbal.



		PRESEDINTE DE ȘEDINȚĂ                             SECRETAR GENERAL
[bookmark: _Hlk107559444]                               DEMIAN Zsolt                                            jr. Cornelia DEMETER

